stanford-oval/wikipedia huggingface dataset:
Ursininkatu

Ursininkatu Puutarhakadun risteyksestä etelään.
Ursininkatu Eerikinkadun risteyksestä pohjoiseen.
Turun työväentalo Eerikin- ja Ursininkadun kulmassa.
Ursininkatu (ruots. Ursinsgatan) on Turun katu, joka sijaitsee Turun VII kaupunginosassa. Se alkaa Aurajoen rannasta Läntiseltä Rantakadulta ja päättyy Puutarhakadulle. Se on pituudeltaan yli 500 metriä. Katu oli aiemmin nimeltään Birgerinkatu Ruotsia 1200-luvulla hallinneen Birger-jaarlin mukaan mutta vuonna 1953 se nimettiin Suomen Sosialidemokraattisen Puolueen perustajiin kuuluneen Nils Robert af Ursinin mukaan.
Ursininkadun poikkikatuja ovat Linnankatu, Eerikinkatu ja Yliopistonkatu. Risteyksissä ei ole liikennevaloja, ja Linnan-, Eerikin- ja Puutarhakatu ovat Ursininkatuun nähden etuajo-oikeutettuja. Linnankadun ja Läntisen Rantakadun välinen lyhyt osuus on pihakatua. Ursininkadulla ei kulje paikallisbusseja.
Ursininkadun varren rakennuksia ovat asuinkerrostalojen lisäksi muun muassa hotelli Marina Palace, Turun Kivipaino, joka on tehdastoiminnan päättymisen jälkeen ollut teatterikäytössä, Turun työväentalo ja katolisen kirkon Pyhän Birgitan ja Autuaan Hemmingin kirkko. Suomen Sosialidemokraattinen Puolue perustettiin Turun työväentalossa, jonka nykyinen kivirakennus valmistui vuonna 1940. Sen vieressä ollut alkuperäinen työväentalo, jossa viimeksi toimi Turun työväen teatteri, paloi joulupäivänä 1945. Työväentaloa vastapäätä Ursininkatu 6:ssa sijaitsivat Turun vanhimmat kaasukellot vuosilta 1862 ja 1875. Kaasulaitos siirtyi Martin kaupunginosaan 1920-luvun lopulla ja kaasukellot purettiin 1930-luvulla.
Guild Wars 2

| Guild Wars 2 |
| --- | --- |

Kehittäjä:  ArenaNet
Julkaisija:  NCsoft
Jakelija:  Humble Store ja Steam
Ohjaaja:  Mike O'Brien
Suunnittelija:  Colin Johanson Eric Flannum
Käsikirjoittaja:  Ree Soesbee Jeff Grubb Bobby Stein
Säveltäjä:  Jeremy Soule
Pelisarja:  Guild Wars
Pelimoottori:  Alkuperäisen Guild Warsin muunneltu moottori, Havok, Umbra Occlusion
Julkaistu:  28. elokuuta 2012
Lajityyppi:  massiivinen monen pelaajan verkkoroolipeli
Pelimuoto:  moninpeli, PvP ja PvE
Ikäluokitus:  PEGI: 12
Alusta:  Microsoft Windows
Hinnoittelutapa:  Kertamaksu
Jakelumuoto:  Optinen levy ja digitaalinen jakelu
 Windows XP Service Pack 2 tai parempi  Intel Core 2 Duo 2.0 GHz, Core i3, AMD Athlon 64 X2 tai parempi  NVIDIA GeForce 7800, ATI Radeon X1800, Intel HD 3000 tai parempi (256MB näytönohjeimen muistia ja shader model 3.0 tai parempi)  25 gigatavua vapaata kovalevytilaa  Laajakaistayhteys  Näppäimistö ja hiiri 
Lisää peliartikkeleitaVideopelien teemasivulla
Infobox OK      : 
Guild Wars 2 on ArenaNetin kehittämä ja NCsoftin julkaisema massiivinen monen pelaajan verkkoroolipeli, joka on jatkoa Guild Warsille.
Guild Wars 2 soveltaa uutta pelimoottoria, joka mahdollistaa muun muassa kierimisen, hyppimisen sekä uimisen. Suuria muutoksia on tehty PvP- ja PvE-puoleen, ja hahmon luontia sekä muokkaamista on laajennettu esimerkiksi laajemmalla kasvojen muokkauksella ja varusteiden värjäyksellä. Pelin suljettu beetatestaus aloitettiin 16. joulukuuta 2011. NCsoft julkaisi pelin 28. elokuuta 2012.
Pelin ensimmäinen maksullinen lisäosa Heart of Thorns julkistettiin 24. tammikuuta 2015. Heart of Thorns lähettää pelaajat Maguuman viidakkoon, jossa Mordremoth niminen lohikäärme on herännyt uhkaamaan Tyrian maailmaa. Lisäosa lisää peliin muun muassa uusia alueita, uuden hahmoluokan (Revenant), uusia erikoistumisia kaikille hahmoluokille ja uuden "mastery" -hahmokehitysjärjestelmän sekä tekee muutoksia moneen nykyisen pelin osa-alueeseen. Pelin toinen lisäosa Path of Fire julkaistiin 22. syyskuuta 2017, ja se lisää peliin ratsut sekä uudet erikoistumiset kaikille hahmoluokille. 12. maaliskuuta 2020 julkistettiin tieto kolmannesta lisäosasta End of Dragons, jonka on määrä päättää pelin lohikäärmeisiin keskittyvä tarina ja antaa tilaa uudelle juonelle. Lisäosan oli määrä ilmestyä vuonna 2021, mutta julkaisu siirtyi seuraavan vuoden puolelle. End of Dragons -lisäosa ilmestyi lopulta 28. helmikuuta 2022.
Pelaaminen

Alkuperäisen Guild Warsin tavoin Guild Wars 2:sta ei peritä kuukausimaksua, vaan pelipalvelinten ylläpitäminen rahoitetaan maksullisilla lisäosilla, laajennuksilla ja mikromaksuilla. Uutta Guild Wars 2:ssa on useat palvelimet – ”Maailmat” (worlds). Pelaajaa ei pakoteta pelaamaan vain yhdellä palvelimella, vaan sitä voi halutessaan vaihtaa. Pysyvä palvelimen vaihtaminen maksaa pelirahaa (gems), mutta muilla palvelimilla voi pelata milloin tahansa lukuun ottamatta palvelimen World versus World -taisteluja. Pelissä on yhteinen iso pelimaailma, joka on alati muuttuva pelaajien tekemien päätösten perusteella, mutta yleisestä pelimaailmasta eriytettyjä instanssialueitakin löytyy: esimerkiksi pelaajan kotialuerotunsa pääkaupungissa sekä luolastot. Luolastot (dungeon) ovat instansseja, joihin pääsee enintään viiden pelaajan ryhmä taistelemaan tietokoneen kontrolloimia vastustajia vastaan (PvE).
Guild Wars 2 on suunniteltu toimimaan mahdollisimman suuressa osassa keskivertotietokoneista. Tehovaatimukset ovat kuitenkin korkeammat kuin edeltäjällä.
Pelaajat voivat ihmisten lisäksi pelata myös neljällä muulla lajilla, jotka ovat charr, norn, asura ja sylvari. Pelattavia hahmoluokkia on kahdeksan. Jatkavia hahmoluokkia ovat Soturi (Warrior), Nekromantikko (Necromancer), Samooja (Ranger), Elementalisti (Elementalist) ja Lumoaja (Mesmer). Uusia hahmoluokkia ovat Puolustaja (Guardian), Varas (Thief) ja Insinööri (Engineer). Guild Wars 2:ssa ei ole parantajahahmoluokkia, mikä on suuri muutos Guild Warsiin nähden, sekä siihen nähden, mitä massiivisissa monen pelaajan verkkoroolipeleissä on totuttu näkemään.
Pelaaminen > Maailma

Guild Wars 2:n pelimaailma on kaikille pelaajille yhteinen, ja se muuttuu dynaamisten tapahtumien (dynamic events) vaikutuksesta. Tapahtumat korvaavat tavallisissa MMORPG-peleissä tunnettuja tehtäviä. Tavallinen tapahtuma saattaa alkaa esimerkiksi kentaurien hyökkäyksestä kylään. Pelaaja huomaa tapahtuman esimerkiksi metsästä nousevan savun perusteella tai kyläläisten juostessa karkuun ja huutaessa apua. Erillistä tehtävän hyväksyntää ei tarvita, vaan riittää, että pelaaja osallistuu kylän pelastamiseen. Palkinnon ja kiitokset pelaaja saa automaattisesti kylän vanhimmalta taistelun päätyttyä. Jos pelaaja päättää olla puolustamatta kylää, hyökkääjät todennäköisesti valloittavat kylän ja alkavat rakentaa siitä omaansa ja jopa jatkavat seuraavaan kylään. Tapahtumia on erilaisia ja ne muokkautuvat pelimaailman tilanteen perusteella. Ne saattavat myös luoda ketjuja, joissa toisen tapahtuman päättymisestä seuraa toinen, ja niin edelleen.
Pelimaailmasta myös suuri osa keskittyy pelkästään vedenalaisiin maailmoihin. Hahmoluokkasidonnaisia vedenalaisia aseita on monia.
Pelaaminen > Maailma > Kotikaupungit

Jokainen rotu on rakentanut itsellensä oman pääkaupungin, josta kyseisen rodun pelaaja aloittaa pelinsä, ja jossa pelaajan kotialue on. Pääkaupungeista pääsee Asuroiden portaaleilla nopeasti ja maksutta muihin pääkaupunkeihin.
Asuroiden kotikaupunki on Rata Sum, joka koostuu leijailevista kivisistä objekteista. Asurarakennelmat ovat usein sekoitus taikuutta ja teknologiaa.
Ihmisrodun pääkaupunki on Divinity’s Reach, joka on pyöreän kivimuurin sisälle rakennettu seitsemään osaan jaettu kaupunki (kauppa-alue, kotialue…).
Pelaaminen > Hahmo

Hahmon luonti on laajentunut alkuperäiseen peliin verrattuna. Hahmon luonti koostuu seuraavista valinnoista.
Pelaaminen > Hahmo > Rotu

Asura on rotu Maguuman viidakosta. He ovat maan uumenista noussut älykäs keksijäkansa, joka on tunnistettavissa erityisen pienestä ulkomuodosta ja isoista korvista. Asuran pääkaupunki on Rata Sum.
Charr on kissamaisia piirteitä omaava soturikansa idästä. Rotu kasvattaa jälkeläisensä syntymästä asti sotilaallista kansaansa palvelevaksi soturiksi. Charrien elinalueet ovat eri legioonien hallinnassa. Charrin pääkaupunki on Black Citadel.
Norn on suurikokoinen ihmisiä muistuttava metsästäjäkansa pohjoisesta. Villien henkien johdattelemana he asennoituvat elämään seikkaillen. Nornin pääkaupunki on Hoelbrak.
Ihmiset ovat sodasta toipuva kansa, jonka jumalat ovat hylänneet. He olivat ennen Tyrian runsaslukuisin ja mahtavin kansa. Ihmisten pääkaupunki on Divinity's Reach.
Sylvari on kasvimaisista piirteistä tunnistettava, Pale Treen herättämä kansa, joka elää lähellä luontoa. Sylvari-kansa on utelias, uskollinen ja ritarillinen. Sylvarin pääkaupunki on The Grove.
Pelaaminen > Hahmo > Sukupuoli

Mies tai nainen, uros tai naaras. Rodusta riippuen.
Pelaaminen > Fyysinen ulkomuoto

Guild Wars 2:ssa pystyy Guild Warsin tavoin muokkaamaan hahmon korkeutta ja kasvoja. Erityisesti kasvojen muokkaaminen on kehittynyt edeltäjästään erittäin monipuoliseksi. Muokattavissa on lähes kaikki kulmakarvoista leukaluun leveyteen. Sivun lopussa on videolinkki ja videon kautta saa hahmonluonnista paremman kokonaiskuvan. Malline:Missä.
Pelaaminen > Oma tarina

Vaikka pelaajan tarina muokkautuu pelaajan tekemien valintojen takia, pelaajan tarinan juuret perustuvat hahmonluontivaiheeseen. Hahmonluonnissa hahmon ulkomuodon lisäksi tarinalle luodaan pohja vastaamalla pelin asettamiin kysymyksiin.
Hahmoluokkaan perustuva kysymys: Elementalistit valitsevat lempielementtinsä (vesi, tuli, ilma, maa). Samoojat valitsevat lemmikin (joka lajille kolme vaihtoehtoa). Soturit valitsevat, miten he suojaavat päänsä taistelussa (kaksi eri kypärää tai ei kypärää). Nekromantikot valitsevat, mikä tatuointi heillä on naamassaan (pääkallo, haamu, paholainen). Suojelijat valitsevat osan haarniskaansa (näkijän kypärä, fanaatikon olkasuojukset, valloittajan olkasuojukset). Varkaat kertovat, mikä heidän mielestään on tärkeintä varkaudessa (päättäväisyys, anonyymius, piilossa pysyminen). Insinööri valitsee lempityövälineensä (monokkeli, yleistyökalusetti, haukansilmälasit). Lumoaja valitsee, mitä maskia hän käyttää (harlekiinin hymy, surun harha, kynnekäs uhka).
Luonteeseen liittyvä kysymys: Pelaaja valitsee, onko hänen vahvuutensa hurmaavuus, arvokkuus vai hurjuus. Tämä valinta vaikuttaa keskusteluihin NPC:iden kanssa.
Rotukysymykset. Pelaaja vastaa kolmeen kysymykseen. Nämä ovat joka rodulle yksilölliset.
PvP

Pelaajien keskinäiset taistelut sijoitetaan pääasiassa kahteen kastiin, joista toinen on Structured PvP ja toinen World PvP.
PvP > Structured PvP

Structured PvP on pelimuoto, jossa pelaajat ottavat toisistaan mittaa tasa-arvoisissa taisteluissa, joissa vain pelaajan taito merkitsee. Taistelun tyyli jakautuu kahteen pääosaan, joista toinen on Tournament ja toinen Pick-Up Play.
Tournament-muoto on samantapainen verrattuna alkuperäisen Guild Warsin kiltasotiin, joissa pelaajien kokoamat viiden pelaajan ryhmät taistelevat toisiaan vastaan erilaisissa areenoissa. Pick-Up Play mahdollistaa jopa kahden erillisen pelaajan keskinäisen taistelun toisiaan vastaan. Taisteluissa voi valita pelaajamäärän: esimerkiksi 1 vs 1, 4 vs 4 tai 8 vs 8. Pelaaja pystyy valitsemaan itse oman tiiminsä tai mennä yksin odottamaan taistelua ja päästä sattumanvaraiseen tiimiin.
Gamescom 2011 -messuilla esiteltiin Structured PvP suurelle yleisölle, jossa viisi ArenaNetin työntekijää ja Guild Boon Control -tiimi taistelivat vastakkain kahden ottelun verran. Sivun lopussa on linkki videoon.
PvP > World PvP (World vs World)

Pelissä on myös maailmojen eli palvelinten välinen taistelumuoto, jossa sadat tai jopa tuhannet pelaajat taistelevat yhdessä toista maailmaa vastaan. Taistelut kestävät aina yhden viikon ja ovat jatkuvasti käynnissä. Taisteluun voi mennä halutessaan, ja näin ollen myös lähteä taistelusta vapaasti. Taistelussa valloitetaan linnakkeita, kaivoksia ja kyliä, pidetään kauppareitit puhtaina vihollisista, rakennetaan ja soditaan sotakoneilla.
Tekniikka > Hahmon hallinta

Pelin kontrollointi ja liikkumistapa tulee muuttumaan suuresti. Monista muista MMORPG-peleistä tuttu ”klikkaa ja liiku” (click to move) -hahmonliikuttamistapa on poistettu kokonaan. Taistelun kontrollointi tulee kokemaan radikaaleja muutoksia, jotka eivät ole tyypillisiä perinteisille MMORPG-peleille. Taistelusta tulee entistä aktiivisempaa; uusia ominaisuuksia ovat pohjassa pidettävät torjuntataidot, maahan kohdennetut taiat ja hyökkäykset sekä taidot, joilla pelaaja voi torjua aluevahinkoa tekevien taitojen vaikutuksen.
Guild Wars 2:n uuden pelimoottorin myötä peliin tulee mukaan myös liikkuminen pystysuunnassa, joka mahdollistaa hyppimisen esteiden yli niin kuin myös sukeltamisen ja taistelun veden alla. Uudella hahmon animoinnin koodauksella mahdollistetaan monien taikojen, hyökkäysten ja taitojen käytön liikkuessa, parantaen näin taistelun sulavuutta.
Tekniikka > Grafiikka ja lisää pelimoottorista

Alkuperäisen Guild Warsin pelimoottoria on paranneltu tukemaan vielä yksityiskohtaisempaa pelimaailmaa sekä laajempia valoefektejä ja varjoja kuin alkuperäisessä pelissä. Äänipuolta ja tarinankerrontavideoita on paranneltu entisestään. Taitojen aktivointijärjestelmää on kehitetty joustavammaksi ja liikkuvutta on lisätty parantamaan taistelukokemusta.
Pelitaidetta tullaan käyttämään tarinankerrontavideoilla ja latausruuduissa.
Peli tukee DirectX 10:tä, mutta se ei ole pakollinen. Guild Wars 2 käyttää Havok-fysiikkamoottoria sekä näkymättömien objektien (esimerkiksi toisen objektin takana oleva objekti) efektien poistoa, joka parantaa suorituskykyä raskaissa peleissä.
Juoni

Pelin juoni sijoittuu fantasiamaailma Tyriaan, 250 vuoden päähän Guild Warsin ensimmäisen sekä viimeisen laajennuksen Eye of the Northin tapahtumiin. Viisi lohikäärmettä muinaisilta ajoilta heräävät mannermaan syvyyksissä ja nousevat jälleen luomaan tuhoa ympäri Tyriaa sekä turmelemaan sen asuttajia. Heistä ensimmäinen, Primordus heräsi Asuran kotisijoilla, häätäen heidät maanpinnalle. Poismenneiden kääpiöiden mailla, kaukana vuoristoissa lohikäärme Jormag herää ja yksi heistä herää Kristalliaavikolla. Neljäs lohikäärme, Zhaitan, herää Orrin valtakunnan raunioista katkaisten yhteydet muihin maanosiin, Canthaan (Factions) ja Elonaan (Nightfall). Ihmiset, jotka ennen olivat vallitseva rotu Tyriassa, ovat kärsineet useita menetyksiä sotien ja myrskyjen takia. Heidän määränsä on pienentynyt suuresti muiden rotujen tasolle. Ikivanhat ja uudetkin rodut nousevat vastustamaan pahuutta. Kaupunkeja on tuhottu ja rakennettu uudelleen, valtakuntia valloitettu ja uudistettu uusien hallitsijoiden myötä. Tyria on muuttunut paljon tässä ajassa.
Pelaajien on yhdistettävä keskenään jopa vihamieliset rodut vastustamaan yhteistä vihollista. Sitä vaaditaan, jotta lohikäärmeet ja heidän sotajoukkonsa voidaan pysäyttää.
Pelimaailman tapahtumista voi lukea lisää kolmesta kirjasta: Ghosts of Ascalon, Edge of Destiny ja Sea of Sorrows.
Kehitys > Musiikki

Guild Wars 2:n musiikin sävelsi ensimmäisen osan musiikkeja aikaisemmin säveltänyt Jeremy Soule. Hän oli myös säveltänyt musiikin tunnettuun The Elder Scrolls -pelisarjan kolmeen uusimpaan peliin.
Aiheesta muualla

Guild Wars 2 MobyGamesissa (englanniksi)
Guild Wars 2 – Virallinen sivusto, josta löytyy tuoreimmat uutiset (englanniksi, ranskaksi, saksaksi)
Human Gameplay Part I – Gametrailers.com:issa löytyvä kattava 9 osainen videosarja Gamescom 2010 -messuilla esitellystä Guild Wars 2 -demosta (englanniksi)
Developer Interview (Arkistoitu – Internet Archive) IncGamers (englanniksi)
Aiheesta muualla > Gamescom 2011:n materiaali

Ihmis- ja Charr-hahmonluontivideo selostuksella (englanniksi)
Asura-hahmonluontivideo (englanniksi)
Sylvari-hahmonluontivideo (englanniksi)
Norn-hahmonluontivideo (englanniksi)
ESL Intel Extreme Masters PvP Exhibition Match - 25-minuuttinen videoleike Structured PvP:stä. (englanniksi, saksaksi)
| --- | --- |
Pelisarja:   Guild Wars  Guild Wars Factions  Guild Wars Nightfall  Guild Wars 2
Vanha testamentti

Osa hepreankielistä Pentateukkia eli Tooraa (2. Moos 20:1–5)
Vanha testamentti (VT) on ensimmäinen kristinuskon pyhän kirjan Raamatun kahdesta osasta. Vanha testamentti pohjautuu juutalaisuuden pyhään kirjaan Tanakiin, mutta Tanakin kirjojen järjestys on erilainen kuin Vanhassa testamentissa. Vanhan testamentin kirjat on kirjoitettu pääosin vuosina 550‒330 eaa.
Vanhaan testamenttiin kuuluu uskonnosta tai kirkkokunnasta riippuen 39, 47 tai 50 kirjaa. Vanhan testamentin kirjat on kirjoitettu pääosin heprean kielellä. Aramean kielellä on kirjoitettu Danielin kirjan jakeet 2:4b–7:28 sekä Esran kirjan jakeet 4:8–6:18 ja 7:12–26. Kreikan kielellä on kirjoitettu joitakin deuterokanonisia kirjoja, jotka osa kristillisistä kirkoista lukee osaksi Vanhaa testamenttia.
Vanha testamentti sisältää kertomuksen maailman synnystä ja kertoo, miten Jumala valitsi Israelin omaksi kansakseen muiden kansojen keskuudesta ja miten hän johdatti kansaansa historian lävitse. Historiallisiksi kirjoiksi sanotaan tavallisesti Vanhan testamentin alkupuolen kirjoja Ensimmäisestä Mooseksen kirjasta Esterin kirjaan saakka. Tästä nimityksestä huolimatta ne sisältävät myös runoja, mietelmiä ja ylistyksiä sekä käskyjä ja ohjeita siitä, miten ihmisten tulisi elää – tärkeimpänä juutalaisen lain ja kymmenen käskyä. Historiallisten kirjojen jälkeen Vanhassa testamentissa seuraa joukko runollisia kirjoja, joista huomattavin on Psalmien kirja, sekä mietelmäkirjoja kuten Saarnaajan kirja.
Vanhan testamentin loppupuoliskon Jesajan kirjasta Malakian kirjaan saakka muodostavat profeettojen kirjat. Profeettakirjoissa on muun muassa ennustuksia tulevasta Messiaasta, joka vapahtaisi maailman synnistä. Profeettakirjat on koottu niiden profeettojen julistuksesta, jotka toimivat Israelin ja Juudan alueilla 700–500 luvuilla eaa. Profeetat jaetaan kirjoitustensa pituuden perusteella suuriin ja pieniin profeettoihin. Suuret profeetat olivat Jesaja, Jeremia, Hesekiel ja Daniel ja pieniä profeettoja muun muassa Aamos, Miika ja Malakia.
Vanhan testamentin kirjat

Katolinen ja ortodoksinen kirkko käyttävät Vanhasta testamentista aleksandrialaista versiota, joka on hieman laajempi kuin Tanak. Aleksandrialainen versio sisältää myös kirjat joita kutsutaan deuterokanonisiksi kirjoiksi eli ”toiseen kaanoniin kuuluviksi kirjoiksi”. Syynä tähän on varhaisen kreikankielisen Vanhan testamentin käännöksen, Septuagintan, pitäminen kanonisena. Tämä käännös oli laajalti käytössä varhaiskristittyjen parissa, ja myös suurin osa Uudessa testamentissa olevista Vanhan testamentin lainauksista tulee siitä (300 lainausta 350:stä, mukaan lukien monia Jeesuksen sanoja). Septuagintan kautta kirjat tulivat osaksi myös latinankielistä Raamattua Vulgataa.
Protestanttinen Vanha testamentti sisältää Martti Lutherin seuraaman Hieronymuksen Veritas Hebraican mukaisesti samat kirjat kuin palestiinalainen versio, mutta kirjojen järjestys ja numerointi on erilainen. Protestanttisen laskutavan mukaan kirjoja on 39, mutta juutalaisen laskutavan mukaan 24. Tämä johtuu siitä, että juutalaiset katsovat Samuelin kirjojen, Kuningasten kirjojen ja Aikakirjojen muodostavan kukin yhden kirjan, ryhmittelevät kaksitoista niin sanottua pientä profeettaa yhdeksi kirjaksi, sekä lukevat myös Esran ja Nehemian kirjat yhdeksi kirjaksi. Protestanttisesta Vanhasta testamentista puuttuvat deuterokanoniset kirjat, jotka protestantit lukevat kuuluviksi apokryfikirjojen joukkoon. Luther otti kirjat mukaan omaan raamatunkäännökseensä, mutta sijoitti ne omaan osioonsa Vanhan ja Uuden testamentin väliin.
Vanhan testamentin käyttö kristinuskossa

Vanhan testamentin ja Uuden testamentin välisestä suhteesta ei ole kristittyjen parissa selvää päätöstä. Oppineet ovat keskustelleet jonkin verran siitä, missä määrin Vanha testamentti sitoo kristittyjä. Esimerkiksi vain harvat kristityt noudattavat juutalaisuuden ruokasäädöksiä, mutta suurin osa kristityistä katsoo kymmenen käskyn olevan sitovia, pois lukien sapatti. Vanhan testamentin lakien pätevyys vaikuttaa keskusteluihin useissa asioissa, kuten homoseksuaalisuuteen ja naisten asemaan liittyvissä kysymyksissä. Suurin osa kristityistä katsoo kuitenkin, että Vanhan testamentin ymmärtäminen on välttämätöntä Uuden testamentin ymmärtämiselle, ja että Vanhan testamentin kirjat ovat Jumalan inspiroimia samalla tavalla kuin Uuden testamentin kirjat.
Varhaiskristillisyydessä jotkut tahot, kuten gnostilaiset, menivät jopa niin pitkälle, että katsoivat Vanhan testamentin jumalan (Jahven) olevan eri olento kuin Uuden testamentin Jumala. He kutsuivat Vanhan testamentin jumalaa platonilaisesti demiurgiksi ja katsoivat sen olevan vain eräänlainen paha luojajumala. Myöhemmin Markion, vaikka ei ollutkaan varsinainen gnostilainen, meni niin pitkälle, että katsoi, ettei Vanhaa testamenttia tulisi lainkaan ottaa osaksi kristillistä Raamattua. Valtavirran kristillisyys kuitenkin hylkäsi tämän näkemyksen.
Nykyään monet tutkijat katsovat, että heprealainen Raamattu on neutraali nimitys Vanhalle testamentille, ja sopii nimityksenä sekä juutalaiseen että kristilliseen käyttöön. Tätä nimitystä voidaan kuitenkin käyttää ainoastaan protestanttisesta Vanhasta testamentista.
Uusi testamentti sisältää lukuisia lainauksia Vanhasta testamentista, liittyen erityisesti Messiaan (Malline:K-gr, Kristus) tuloa ennustaneiden profetioiden täyttymiseen. Kristityt katsoivat tämän Messiaan olevan Jeesus Nasaretilainen. Kristillisessä teologiassa tästä seurasi eskatologinen näkemys, että profetiat ovat täyttyneet ja että Jumalan ikuinen valtakunta on lähellä täyttymystään Jeesuksen alaisuudessa.
Monet kristityt katsovat, että Kristuksen saapumisen jälkeen Israelin kansa ja sille Vanhassa testamentissa annetut lupaukset on korvattu koko kristillisellä seurakunnalla eli kaikilla kristityillä sekä seurakunnalle annetuilla lupauksilla. Tämä perustuu muun muassa Galatalaiskirjeeseen, joka sanoo: ”Ja jos te kerran olette Kristuksen omia, te olette Abrahamin jälkeläisiä ja saatte periä sen, mikä hänelle oli luvattu” (Gal. 3:29). Periaatteessa tämä tarkoittaa, että vaikka Vanhan testamentin seremonia- ja puhtaussäädökset voidaan poistaa käytöstä, moraalilait ovat edelleen voimassa.
Suomennos

Vanhan testamentin uusi suomennos julkaistaan vuonna 2028 mobiililaitteille. Siihen sisältyvät Psalmit on julkaistu keväällä 2024 verkossa nimellä Psalmit 2024.
Aiheesta muualla

Wikimedia Commonsissa on kuvia tai muita tiedostoja aiheesta .
Vanha testamentti suomeksi:
Vanha testamentti – Uusi kirkkoraamattu (1992)
Vanha testamentti – Vanha kirkkoraamattu (1933)
Finbible/). Suomalaiset Raamatunkäännökset 1933/38, 1776, 1642 ja Se Wsi Testamentti 1548 ja Vanha Testamentti 1552, niiltä osin kuin se on käännetty.
Vanhan testamentin alkutekstejä (hepreaksi):
Biblia Hebraica.
Unkarin Grand Prix 2001

|  Unkarin Grand Prix 2001  |
| --- | --- |
 13. osakilpailu 17 osakilpailusta kaudella 2001. 

Päivämäärä:  19. elokuuta 2001
Sijainti:  Hungaroring, Budapest, Unkari
Ratatyyppi:  Moottorirata
Radan pituus:  3 975 km
Kilpailun pituus:  77 kierrosta, 306,075 km
Sää:   Aurinkoinen
Paalupaikka
Kuljettaja:   Michael Schumacher   (Ferrari)
Paaluaika:  1.14,059
Palkintokoroke
Voittaja:   Michael Schumacher   (Ferrari)
Toinen:   Rubens Barrichello   (Ferrari)
Kolmas:   David Coulthard   (McLaren-Mercedes)
Nopein kierros
Kuljettaja:   Mika Häkkinen   (McLaren-Mercedes)
Kierrosaika:  1.16,723 (kierroksella 51)
Unkarin Grand Prix 2001 oli Formula 1 -kauden 13. osakilpailu, joka ajettiin 19. elokuuta 2001 Unkarin Hungaroringilla. Kilpailun voitti Ferrarilla ajanut Michael Schumacher, joka samalla varmisti uransa neljännen kuljettajien maailmanmestaruuden. Kilpailun nopeimman kierroksen ajoi Mika Häkkinen 1.16,723 (kierroksella 51).